《扫花游 送春和梦窗韵》
清代·薛时雨

者番话别，便拂袖尘寰，独归烟岛。夙因未了。剩青袍色黯，误寻芳草。

万绿如云，可惜花魂瘦小。径幽窈。只流莺惜春，长祝春好。

愁绪借酒扫。又酒病惺忪，泥人昏晓。烟波泛棹。问留春可比，探春人少。

阅尽繁华，落得蹇驴破帽。夕阳照。掩重门、故人不到。

作者简介：薛时雨（1818-1885），字慰农，一字澍生，晚号桑根老农。安徽全椒人。清代咸丰三年（1853）进士，授嘉兴知县。太平军起，参李鸿章军幕，以招抚流亡振兴文教为任。官至杭州知府，兼督粮道，代行布政、按察两司事。为台湾第一巡抚刘铭传亲家。晚清著名词家之一，作品有《藤香馆诗删》、《词删》等。